Phylan gibbus

Phylan gibbus er en skyggbille som leve på sandstrender.

Utseende 
En middelsstor (7-9 milliemeter), avlangt-oval, halvmatt svart skyggebille. De har et ganske tykt hudpanser som gjør dem motstandsdyktige mot uttørking. Oversiden er gjerne kraftig punktert.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. Denne arten lever i sanddyner der den graver mellom tuer av marehalm og annen vegetasjon. Den mangler flygevinger og kan ikke fly.

Utbredelse 
Arten er utbredt langs kysten av Europa fra Spania i sør til Sør-Skandinavia i nord. I Norge forekommer den på sandstrender langs Oslofjorden og på Lista og Jæren . Arten blir vurdert som sterkt truet i Norge , fordi strendene den lever på er truet av gjengroing, utbygging og ferdsel. Lenger sør i Europa er den betydelig vanligere.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Blaptinae Leach, 1815 - nylig skilt ut fra Tenebrioninae
 Stammen Dendarini Mulsant & Rey, 1854 - ca. 340 arter
 Understammen Dendarina Mulsant & Rey, 1854
 Slekten Phylan Sturm, 1826  - i Norge:
 Phylan gibbus (Fabricius, 1775)

Referanser

Eksterne lenker 
 UK Beetles - Phylan gibbus 
 

Skyggebiller
Biller formelt beskrevet i 1775
Dyr formelt beskrevet av Johann Christian Fabricius
Biller på norsk rødliste